Μπουγάτσα κλασική με φύλλο βήμα-βήμα
Μπουγάτσα κλασική με τραγανό φύλλο και σιμιγδαλένια, μυρωδάτη κρέμα ιδανική για κάθε περίσταση.
1/2 κιλό φύλλο κρούστας για γλυκά , 1 κούπα βούτυρο, λιωμένο + επιπλέον, για το ταψί , ζάχαρη άχνη και κανέλα, για πασπάλισμα, 3 κουτ. σούπας βούτυρο, 2/3 κούπας σιμιγδάλι ψιλό, 1 λίτρο γάλα φρέσκο, πλήρες, 1 κούπα ζάχαρη, 2 αυγά, 1 κάψουλα βανίλιας (βανιλίνη) , 1/2 κουτ. γλυκού ξύσμα λεμονιού ακέρωτου
Για να φτιάξουμε μπουγάτσα κλασική με φύλλο, αρχικά ρίχνουμε το γάλα, σε μια κατσαρόλα, και τη βάζουμε στη φωτιά μέχρι να ζεσταθεί, αλλά όχι να βράσει.Στη συνέχεια, ρίχνουμε σε μια άλλη κατσαρόλα το βούτυρο, το σιμιγδάλι και τοποθετούμε σε χαμηλή φωτιά.Καβουρδίζουμε πολύ ελαφρά το σιμιγδάλι για 1-2 λεπτά.Προσθέτουμε το ζεστό γάλα μέσα στο καβουρδισμένο σιμιγδάλι και ανακατεύουμε να ενσωματωθεί.Στη συνέχεια, ρίχνουμε και τη ζάχαρη.Συνεχίζουμε το βράσιμο σε χαμηλή θερμοκρασία μέχρι να πήξει η κρέμα.Μόλις πήξει, την κατεβάζουμε από τη φωτιά, τη σκεπάζουμε με μια μεμβράνη για να μην κάνει κρούστα και την αφήνουμε να κρυώσει.Ρίχνουμε σε ένα μπολ τα αυγά με τη βανίλια, το ξύσμα και τα χτυπάμε ελαφρώς με έναν αυγοδάρτη.Αδειάζουμε το μείγμα των κρόκων μέσα στην κρέμα.Ανακατεύουμε καλά μέχρι να ομογενοποιηθούν.Προθερμαίνουμε τον φούρνο στους 200° C.Βουτυρώνουμε καλά ένα ταψί.Απλώνουμε τα μισά φύλλα του πακέτου μέσα στο ταψί βουτυρώνοντάς τα ένα-ένα.Αδειάζουμε μέσα την κρέμα και την απλώνουμε καλά με τη ράχη ενός κουταλιού ή με μια σπάτουλα.Καλύπτουμε με τα υπόλοιπα φύλλα, βουτυρώνοντάς τα πάλι ένα-ένα.Κόβουμε με ένα μαχαίρι όσο φύλλο περισσεύει από τα τοιχώματα του ταψιού.Στη συνέχεια, κόβουμε προσεκτικά την μπουγάτσα σε μερίδες και ραντίζουμε την επιφάνειά της με νερό.Την ψήνουμε για περίπου 30 λεπτά.Βγάζουμε την μπουγάτσα από τον φούρνο και την αφήνουμε να κρυώσει. Σερβίρουμε, την κλασική μπουγάτσα με φύλλο, πασπαλίζοντας κάθε κομμάτι με ζάχαρη άχνη και κανέλα.
Γάλα,Ζάχαρη,Σιμιγδάλι